Doctor who je britanska znanstveno-fantastična televizijska serija, ki jo producira BBC. Prikazuje dogodivščine Doctorja – humanoidnega vesoljca, tako-imenovanega Time Lorda, ki potuje skozi čas in prostor v svoji TARDIS napravi, s sopotniki in se sooča z različnimi sovražniki med tem ko rešuje civilizacije, pomaga navadnim ljudem in popravlja krivice.  
Oddaja je priznana, kot ena najboljših v VB, saj je prejela ogromno takih in drugačnih nagrad, ki so namenjene igralcem in producentom v različnih kategorijah. Leta 2006 se je serija vpisala v Guinnessovo knjigo rekordov kot najboljšo in najdlje predvajano ZF oddajo, zahvaljujoč številnim domiselnim zgodbam, nepozabnim učinkom in revolucionarni uporabi elektronske glasbe ter sami podlagi.   
Prva epizoda je bila predvajana triindvajsetega novembra leta 1963 in je lansko leto praznovala svojo 50 obletnico.

Prvotno je vlogo Doctorja odigral William Hartnell. Kot že rečeno se serija osredotoča na Doctorja (čigar ime vse do zdaj ostane skrivnost). Naš protagonist je zadnji svoje dolgo izgubljene vrste, in sicer Time Lordov iz planeta Gallifrey, ki je bil uničen v bitki z tujo vrsto imenovano Daleki.   
Doctor je v svetu ZF prav poseben vesoljec. Vsakič ko je smrtno ranjen, se lahko ponovno oživi. Proces se imenuje regeneracija in iz tega izhajajo tudi nove podobe Doctorja. Proces mu omogoča ohraniti vse svoje spomine, vendar pa z vsako poživitvijo dobi nov pristop igralcev in s tem tudi nov stil oblačenja in povsem novo obarvano osebnost, ki se razlikuje od prejšnjih. Včasih pa se različne verzije med seboj tudi srečajo.  
Prav tako kot naš glavni junak pa se je tudi serija skozi leta spremenila. Sprva se je predvajala od leta 1963 do 1989, z prvimi sedmimi Doctorji. Oddajo so leta 2005 začeli ponovno snemati z devetim, desetim, enajstim in na novo 12 Doctorjem, ki ga bo upodobil Peter Capaldi, v prihajajoči 8. sezoni.

Spreminjajo pa se tudi njegovi sopotniki. Da najprej razčistimo kaj to dejansko so; Sopotnik oz. spremljevalec (companion) je oseba,ki z Doctorjem potuje skozi čas in vesolje za določen čas (po navadi so ženskega spola). Doctorjeva prva sopotnica je bila njegova vnukinja Susan Foreman, potoval je tudi s **Sarah Jane Smith**, Adricom, Jo Grant, Mel Bush, Ace,Liz Shaw, Jamiem McCrimmonom in mnogimi drugimi. Od leta 2005 pa je potoval Z Rose Tyler, **Jackom Harkness**om, Donno Noble, Martho Jones, Roryem in Amy Pond in Claro Oswald ter River Song.

Stvar s katero Doctor potuje skozi čas in prostor se imenuje TARDIS, kratica za **T**ime **A**nd **R**elative **D**emension **I**n **S**pace. Vesoljska ladja pa ima sicer svojo voljo in čustva, zato se ji ne da vedno zaupati. Ima veliko edinstvenih funkcij, med drugimi tudi kameleonsko vezje, ki naj bi napravi omogočalo, da se kamuflira z okoljem v katerem je pristala. To se je sicer polomilo v prvi epizodi, zato še dandanes zunanjost izgleda kot modra policijska govorilnica iz šestdesetih let. Vsakega, ki vstopi v TARDIS pa tudi preseneča dejstvo, da je veliko večja znotraj, kot deluje na zunaj.   
Poleg časovnega stroja, pa je za glavnega junaka značilen tudi sonični oz. zvočni izvijač (Sonic screwdriver). To večnamensko orodje lahko opravlja različne naloge, na primer odklene ključavnice, skenira stvari, vdre v računalnike in zasledi različne oblike življenja.

Ko je bila oddaja uvedena, njena pisateljica *Sydney Newman sprva* ni hotela ohraniti kliše o »pošastih z velikimi očmi«. Ker pa je bilo to takrat priljubljeno v ZF si ni mogla pomagati, zato je ta del na veliki ravni zaznamoval serijo.

Na seznam Doctorjevih nasprotnikov je vpisanih mnogo zlobnežev in zlikovcev, včasih tudi cele rase.   
Najbolj znani so zagotovo **Dalek**i. Čeprav res izgledajo kot solilniki z krogci in z visokim glasom, ki že meji na histerično kričanje, ni dvoma, da so ena izmed najbolj ikoničnih ras z katero ima Doctor težave že od začetka serije. Bitja so sicer iz planeta Scaro in so podobna majhnim hobotnicam z enim očesom in velikimi možgani. Mutiral jih je znanstvenik Davros, ki jih je ugnezdil v mehanične lupine, za mobilnost, varnost in lažji način napadanja. Njihov edini namen v življenju je pokončati (exterminate) vsa bitja, ki niso Daleki.  
Na drugo mesto bi se uvrstili **Cyberman**i. V seriji sta omenjeni dve vrsti, in sicer tisti iz Zemljinega dvojnega planeta in tisti iz paralelnega vesolja. V obeh verzijah gre za robote s človeškimi možgani, njihov namen pa je spremeniti vsako bitje v enega izmed njih.  
Med druge negativce pa štejemo tudi:  
\* Sontarane (z vojno obsedene vesoljce iz Sontaranskega imperija);  
\* Ledene bojevnike (človeku podobne plazilce iz Marsa, ki si želijo osvojiti Zemljo);  
\* Veliko inteligenco (breztelesna stvor, ki išče dom v drugih bitjih za lasten obstoj);  
\* Zver (verjetno sam hudič);  
\* The Silence- Tišino (bitja, ki manipulirajo človeštvo že od samega začetka; ne moraš se jih spomniti v istem trenutku ko pogledaš stran);  
\* Jokajoče angele (kamniti kipi ko jih opazuješ, ki se hranijo s časovno energijo; že en sam pomežik te lahko ubije);…  
*\**[Slitheen](http://en.wikipedia.org/wiki/Slitheen)e, [Ood](http://en.wikipedia.org/wiki/Ood)e, [Judoon](http://en.wikipedia.org/wiki/Judoon)e, Vashta nerado, itd.

Za Doctorjevega smrtnega sovražnika pa velja sorodni Time Lord, imenovan Gospodar oz. **Mojster** (The Master), ki je Doctorjevo popolno nasprotje. Namesto da bi galaksijo reševal- tako kot Doctor, ji želi vladati. ~~Nekateri pravijo, da je Mojster Doctorju tako kot~~ [~~Profesor Moriarty~~](http://en.wikipedia.org/wiki/Professor_Moriarty)~~,~~ [~~Sherlocku Holmes~~](http://en.wikipedia.org/wiki/Sherlock_Holmes)~~u~~.

Oddaja je bila sprva namenjena celim družinam, še posebej pa otrokom, da bi jih naučila o zgodovini ( z epizodami ko Doctor potuje v preteklost ) in o znanosti ( ko potuje v prihodnost). S tem sta bila ena izmed Doctorjevih prvih sopotnikov učiteljica zgodovine Barbara Wright in učitelj znanosti Ian *Chesterton.*

*Starejša – klasična verzija Doctor whoja se je predvajala 26 sezon, torej v 694 epizodah, ki so trajale 25 minut. Rečeno pa je bilo, da se je nekaj epizod- 97, če smo natančni izgubilo, oz. uničilo skozi leta. Serija je bila popularna in je imela visoko gledanost, ki pa se je v osemdesetih letih kar precej znižala. Tako se je zadnja epizoda predvajala 6. Decembra leta 1989. Temu pa je pravzaprav sledil film v maju leta 1996, v katerem je prikazana regeneracija iz sedmega v osmega Doctorja, tako da dejansko igralcu Paulu McGannu sledimo samo na eno dogodivščino.  
Oddajo se je (kot že rečeno) ponovno pojavila na naših ekranih marca 2005, z devetim Doctorjem, ki ga je upodobil Christopher Eccleston. V zadnji predvajani epizodi pa smo lahko spremljali kako se 11. Doctor regenerira v 12.  
 Do zdaj je bilo posnetih 92 epizod v sedmih sezonah, tokrat pa vsaka traja do 45 minut.  
  
Iz Doctor whoja pa so izpeljali tudi številne serije, v katerih je bil glavni junak sopotnik oz. sopotnica. Take sta na primer oddaji The Sarah Jane adventures, v kateri ima glavno vlogo sopotnico tretjega in četrtega Doctorja, Sarah Jane Smith in pa Torchwood ( ki je anagram za D O C T O R W H O), z Jackom Harknessom.*

*Razlogov, zakaj je Doctor who mnogim tako pri srcu ni težko najti. Mislim, da se skrivajo v dejstvih da so liki tako zanimivi in posebni, da jih z lahkoto vzljubiš ali pa, da imajo na razpolago tako ogromno različnih zgodb, ki te vedno znova presenečajo. Oddajo bi priporočala tudi tistim, katere znanstvena fantastika preveč ne navduši, saj se nam to, da Doctor lahko potuje v preteklost ali prihodnost našega sveta lahko zdi zelo poučno.*



ZANIMIVOSTI  
\* 2. DOCTOR je pogostokrat igral flavto in je rekel, da mu to pomaga pri razmišljanju;  
\* Značilnost 4. DOCTORJA je bil njegov 5,5 metrov dolg šal, pogostokrat pa je nosil bombone v žepu na plašču;  
\* 5. DOCTOR je imel na riverju pripeto zeleno, ki je bila po njegovem mnenju odlična za okrepčitev. Poleg tega je prvi nosil očala za branje;  
\* 9. DOCTOR se je žrtvoval za svojo človeško sopotnico Rose Tyler, ki je vase vpila srce TARDISa;  
\* 10. DOCTOR je imel hčer, ki je bila klonirana iz njegovega tkiva in regenerativnega dvojnika, ki živi na Zemlji v paralelni dimenziji;  
\* Ko se je 10. Regeneriral v 11. DOCTORJA, sta se z njim regenerirala tudi TARDIS in njegov zvočni izvijač;  
\* Doctor ima dve srci, tako kot vsak Timelord;  
\* Ima se za varuha Zemlje;  
\* Star je čez 900 let;  
\* Pogostokrat uporablja tudi jasnoviden papir (psychic paper), to je prazna bela kartica, ko si jo pokazal določeni osebi, je ta lahko videla gor zapisano karkoli si želel  
\* Doctor je bil iskan na Gallifreyju- potovanje na druge planete je tam prepovedano. Doctor si je ´sposodil´ TARDIS iz muzeja in začel potovati skozi prostor in čas, reševati svetove; s tem si je pridobil naslov izobčenca.

DOCTOR WHO V ŠTEVILKAH:  
\* 71 ur in 37 minut je na zaslonu Tom Baker predstavljal 4. Doctorja;  
\* 51 % serije je Doctor preživel v prihodnosti;  
\* 88 % Doctorjevih spremljevalcev je bilo Zemljanov;  
\* 27 let je bil star Matt Smith, ko je upodobil 11. Doctorja;  
\* 62 % Doctorjevih spremljevalcev so predstavljale ženske;  
\* 28 - najvišje število zgodb v katerih je nastopil isti Doctorjev sopotnik (Amy Pond);  
\* 6 različnih verzij TARDISov;  
\* 8 različnih zvočnih izvijačev;  
\* 22 – najvišje št. zgodb v katerih je nastopil Doctorjev sovražnik (Dalek);  
\* 1 m in 90 cm sta bila visoka *Jon Pertwee in Tom Baker in sta bila s tem najvišja Doctorja.*